28. september 2009
20. september 2009
Esmaspäeval, 14. septembri hommikul ootas koolimajja sisseastujaid tore üllatus - seenenäitus. Loodusringi liikmed koos õpetaja Kadriann Saarega olid nädalavahetusel Mändjalas laagris olnud ja korjanud sealt palju põnevaid seeni. Mõni neist oli päris tundmatu. Külastasime klassiga näitust ja kogusime väärtuslikke teadmisi.
Kolmapäeval, 09. 09. 2009 toimus koolis spordipäev. Algklasside võistluspäeva avas direktor, kes soovis väikestele sportlastele jõudu, jaksu ja vastupidavust. Pärast meeleolukat soojendust asusid kõik võistlema. Meie klassis olid kõik tublid, aga diplomitega pärjati tüdrukutest Delis, Ketlin, Kristel, Marilin ja Melissa. Poistest said diplomid Märt, Oskar, Joonas ja Kevin. Päev oli tore ja kevadel on sportlikud saavutused kindlasti veelgi paremad. Õpetaja fotoaparaat tabas õpilased kaugushüppe ootelt.
18. september 2009
Jälle on käes sügis ja kolm nädalat kooliski käidud. Selle aja sisse on mahtunud palju huvitavat. Õppeaastat alustasime soovikuupide voltimisega, kuhu iga õpilane kirjutas oma soovid klassikaaslastele, sõpradele, õpetajale, perele ja loomulikult iseendale.